**คณะสัตวแพทยศาสตร์ มข. ให้การต้อนรับผู้แทนจาก Southeast Asian Ministers of Education Organization Regional Tropical Medicine and PublicHealth Network  
(SEAMEO TROPMED)**

เมื่อช่วงเช้าวันพฤหัสบดีที่ 17 พฤษภาคม 2561 ที่ผ่านมา เวลา 9.00 น. ณ ห้องประชุมกรรมการประจำคณะ ชั้น 6 อาคารพิเชฎฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย **รศ.น.สพ.ดร.ชูชาติ กมลเลิศ** คณบดี พร้อมด้วยคณะผู้บริหารและคณาจารย์ได้ให้การต้อนรับผู้แทนจาก Southeast Asian Ministers of Education Organization Regional Tropical Medicine and Public Health Network (SEAMEO TROPMED)จำนวน 3 ท่าน ได้แก่ **Dr. Sandra B. Tempongko**, Team Leader and Deputy Coordinator, SEAMEO TROPMED Network, **Dr. Ophelia M. Memdoza**, Consultant, SEAMEO TROPMED Network และ **Ms. Mildred Publico**, Research Associate, SEAMEO TROPMED Network ซึ่งการการเดินทางมาเยี่ยมเยียนคณะในครั้งนี้ผู้แทนจาก SEAMEO TROPMED มีจุดประสงค์เพื่อติดตามผลการดำเนินงานของคณะภายใต้กรอบความร่วมมือของการเป็นสมาชิก Thailand One Health University Network (THOHUN) โดยมี **รศ.น.สพ.ดร.สรรเพ็ชร อังกิตติตระกูล** อาจารย์ประจำกลุ่มวิชาสัตวแพทย์สาธารณสุข เป็นผู้ดูแลโครงการและผู้ประสานงานหลัก หลังจากนั้นเวลา 9.30-12.00 น. ผู้แทนจาก SEAMEO TROPMED ได้ทำการสัมภาษณ์คณบดีและบุคคลการสายผู้สอนได้แก่ **รศ.น.สพ.ดร.สมบูรณ์ แสงมณีเดช**, **รศ.น.สพ.ดร.สรรเพชญ อังกิติตระกูล**, **ผศ.น.สพ.ดร.วีรพล ทวีนันท์** และ **ผศ.สพ.ญ.ดร.พัชรา เผือกเทศ** ถึงแนวทางการร่วมดำเนินกิจกรรมระหว่างบุคลากรและนักศึกษาของคณะสัตวแพทยศาสตร์ มหาวิทยาลัยขอนแก่นที่เกี่ยวข้องกับเรื่องของสุขภาพหนึ่งเดียว (One Health) โดยตลอดระยะเวลาหลายปีที่ผ่านมา ทางคณะและTHOHUN ได้ร่วมจัดกิจกรรมเพื่อร่วมสร้างความเข้มแข็งทางด้านสุขภาพหนึ่งเดียว (One Health) ขึ้นมาอย่างมากมายเพื่อเป็นการป้องกันและควบคุมโรคแบบบูรณาการ และมีเจตจำนงในความร่วมมือกันเพื่อพัฒนาด้านวิชาการ และบุคลากร ซึ่งจะก่อให้เกิดประสิทธิภาพสูงสุดเพื่อควบคุมโรคอุบัติใหม่ และโรคจากการประกอบอาชีพของเครือข่ายสุขภาพหนึ่งเดียวในประเทศไทย